1920 йылда Е.xa0К.xa0Цветковская һәм ҡыҙҙары Мирра менән бергә шағир Мәскәүгә күсеп килә, унда «ҡайһы берҙә йылыныр өсөн уларға көнө буйы түшәктә ятырға тура килә». Власҡа ҡарата Бальмонт лояль мөнәсәбәттә була: Мәғариф Халыҡ Комиссариатында эшләй, шиғырҙар һәм тәржемәләр әҙерләй, лекциялар уҡый. 1920 йылдың Беренсе майында Мәскәүҙәге Союздар йортоноң Колонна залында ул үҙенең «Песнь рабочего молота» шиғырын уҡый, икенсе көндө Кесе театрҙа артистка М.xa0Н.xa0Ермолованың юбилей кисәһендә уны шиғырҙары менән сәләмләй. Шул уҡ йылда Мәскәү әҙәбиәтселәре, беренсе, «ярославль», шиғри йыйынтығы баҫылыуының утыҙ йыллығын билдәләп, Бальмонтты ҡотлай. 1920 йылдың башында шағир, ҡатыны менән ҡыҙының һаулығы насарайыуына һылтанып, сит илгә сығыу форсатын юллай. Был ваҡытта Бальмонттың үҙе кеүек бик насар хәлдә йәшәүсе Марина Цветаева менән оҙайлы һәм ныҡлы дуҫлығы башлана.